text: Flere gik i fælden på årets første dag
  01 januar 2018 kl. 16.44
  48 bilister kan se frem til en hilsen fra politiet efter fartkontrol i Døstrup og på Rømøvej i Skærbæk. Ud af de 48 fik fem et klip i kørekortet. 
  Ikke alle kørte helt efter reglerne, da Syd- og Sønderjyllands Politi mandag var at finde med kameraet flere steder i det sønderjyske.
  I Døstrup blev 19 blitzet. To af dem får også et klip. Udstyret var stillet op på en strækning, hvor man må køre 50 km/t. Bilisten med den tungeste fod på speederen kørte 80 km/t.
  Også på Rømøvej ved Skærbæk var Syd- og Sønderjyllands Politi klar. Her havde 29 bilister for travlt, hvoraf tre får et klip. På vejen er det tilladt at kører 80 km/t, men den hurtigste bilist kørte 115 km/t.
  ”Vi kommer igen”, skriver de på Twitter.
  Syd- og Sønderjyllands Politi har oplyst på Twitter, at de også er til stede på hovedvejen til Varde.
  ATK har startet det nye år på hovedvejen til Varde. Hastighedsgrænserne er stadigvæk de samme i det nye år, så kør forsigtigt og vis hensyn. Godt nytår til alle. #politidk
  
  